Neetimine

Neetimine on mehaaniline kinnitusprotsess, mis hõlmab spetsiaalsete neetide kasutamist, mis koosnevad peast, varrest ja sabast ning tavaliselt valmistatud terasest, vasest, messingist või alumiiniumist. Neetimine on protsess, mille käigus kinnitatakse kaks või rohkem metallitükki, ning see on levinud mitmes valdkonnas, sealhulgas ehitus-, lennundus- ja laevaehitussektoris. Materjalide ühendamiseks needi abil on vaja eelnevalt puurida läbi kahe materjali augu, millest neet läheks läbi, kuid mitte jõuliselt surudes. Seejärel sisestatakse neet auku ja deformeeritakse needi saba, luues kindla ühenduse materjalide vahel.

Needi tüübid 
Neete on erinevat tüüpi ja neid kasutatakse vastavalt sellele, mis tüüpi materjal on kasutuses ja kui tugevat ühendust on vaja.,,

Needi tüübid:

●      Ümarpeaneet

●      Faasiga neet

●      Lamepeaneet

●      Tõmbeneet

●      Universaalne neet

Lennunduses kasutatakse enim kahte needitüüpi: ümarpeaneeti ja faasiga neeti, mis leiavad rakendust vastavalt nende omadustele. Faasiga neete kasutatakse peamiselt kere neetimiseks, kuna need ei mõjuta lennuki aerodünaamikat, samal ajal kui ümarpea neete kasutatakse kere sisemiste ühenduste puhul.

Tõmbeneete kasutatakse olukordades, kus puudub ligipääs teisele poole või materjali paksus on liiga õhuke., Tõmbeneedi eeliseks on see, et seda on kerge kasutada ja see protsess on oluliselt kiirem.

Töövahendid 
Neetimise protsessi jaoks on tarvis järgmisi tööriistu: , , 

      marker
      joonlaud
      pneumaatiline trell
      nurklihvija
      needipüstol
      needipüstoli otsikud
      faasipuur
      pin punch
      plokk (bucking bar)
      käsitangi

Samuti on oluline meeles pidada isikukaitsevahendeid, nagu näiteks prillid ja kõrvatropid, kuna neetimise käigus müra tase on tavaliselt väga kõrge ning see võib kahjustada kuulmist. Seega tuleb kindlasti kasutada kõrvatroppe või mürasummutavaid klappe.

Ettevalmistus 
Järgmised etapid aitavad valida õiget neeti enne tööle asumist.

      Needi diameeter ja augu suurus
      Materjali paksus millest peab neet läbima 
      Kogu needi pikkus
      Needi pea suurus

Needi diameetri hoolikas jälgimine on äärmiselt oluline, kuna sobiva diameetriga neet tagab avasse täpse sobivuse ning vältida tuleks olukorda, kus neetimisel jääks ava ja neeti vahele liiga palju ruumi või kus ava võiks kahjustuda.

Needi varre pikkus peab alati olema pikem, kui needi ava sügavus

Needi pikkus ei tohi olla ka väga pikk, kuna neetimise käigus võib kahjustada materjali.

Valides neeti, tuleb kindlaks teha, et needi vars oleks needi august 1,5 korda needi enda varre diameetrist väljas.

Neetimise protsess 
Neetimise protsess võib erineda sõltuvalt sellest, millise needitüübiga on tegemist. Järgmised etapid kirjeldavad lamepeaneedi neetimist., 

      Tuleb veenduda, et materjalid on korralikult joondatud
      Märkida markeriga ava puurimis kohti
      Puurida avad
      Deburrida avade ääri
      Sisestada need puuritud ja deburritud ava sisse
      Needi püstoli ja pokki abil taguda needi saba lapikuks
      Kontrollida oma töö üle

Viited 

Metallitöötlemine